Mehmed II.

Mehmed II. (osm. tur. محمد ثانى, Meḥmed-i sānī, mod. tur. II. Mehmet; * 30. marec 1432, Drinopol, Osmanský sultanát – † 3. máj 1481, Hünkârçayırı, Osmanská ríša), známy ako Mehmed Dobyvateľ (turecky: Fatih Sultan Mehmet), bol sultán Osmanskej ríše v rokoch 1444 – 1446 a 1451 – 1481. Počas svojej prvej vlády porazil križiacku výpravu Jána Huňadyho po tom, čo maďarské vpády do jeho krajiny porušili podmienky prímeria Szegedovského mieru. Keď v roku 1451 opäť nastúpil na trón, posilnil osmanské námorníctvo a pripravoval útoky na Konštantínopol. Vo veku 21 rokov dobyl Konštantínopol a spôsobil zánik Byzantskej ríše. Po tomto dobytí si nárokoval titul „Caesar“ Rímskej ríše (Qayser-i Rûm), na základe tvrdenia, že Konštantínopol bol sídlom a hlavým mestom Rímskej ríše. Toto tvrdenie uznal iba Konštantinopolský patriarchát. Mehmed pokračoval vo svojich dobyvačných snahách v Anatólii a juhovýchodnej Európe až na západ do Bosny. Doma realizoval mnoho politických a sociálnych reforiem, podporoval umenie a vedu. V dnešnom Turecku a v častiach širšieho moslimského sveta je považovaný za hrdinu. Iné projekty Commons ponúka multimediálne súbory na tému Mehmed II. Externé odkazy FILIT – zdroj, z ktorého pôvodne čerpal tento článok.